พอดีกลัวเรื่องท้องมากเลยค่ะ.. เลยอยากจะสอบว่าควรตรวจได้ช่วงไหนดีค่ะ พอดีมีเพศสัมพันกับแฟนครั้งล่าสุดวันที่25 แล้วหลั่งใน ซึ่งมันตรงกับวันที่ไข่ตกพอเลยค่ะ แต่หลังจากที่หลั่งในกับแฟนได้2วัน เรากินยาคุมค่ะ แบบ21เม็ด กินไปเมื่อวันที่ 27-28 กินไปได้2วัน แล้วหลังจากนั้นก็ไม่ได้กินเลยค่ะ มันยังจะมีโอกาสท้องได้มากน้อยแค่ไหนค่ะ
สวัสดีค่ะ การใช้ยาคุมแบบแผงรายเดือน 21 เม็ดนั้น ไม่สามารถป้องกันการตั้งครรภ์จากเพศสัมพันธ์ที่เกิดก่อนจะกินยาได้ ดังนั้นหากมีเพศสัมพันธ์แบบหลั่งในไม่ป้องกัน ในช่วงที่น่าจะมีไข่ตก คือประมาณวันที่ 14 นับจากวันแรกที่มีประจำเดือนนั้น ก็มีโอกาสตั้งครรภ์ได้สูงค่ะในกรณีนี้ควรจะตรวจการตั้งครรภ์ให้แน่ใจก่อนว่าไม่มี ค่อยเริ่มการใช้ยาคุมกำเนิดค่ะ โดยชุดตรวจครรภ์ทางปัสสาวะ ให้ผลบวกได้ 10-14 วันหลังปฏิสนธิ หากตอนนี้ไม่แน่ใจว่าตั้งครรภ์หรือไม่ ควรจะหยุดยาคุมไปก่อน ใช้ถุงยางอนามัยขณะมีเพศสัมพันธ์ และตรวจการตั้งครรภ์ภายในช่วงเวลาที่กล่าวไป หากไม่แน่ใจผล ควรไปยืนยันที่รพ.อีกครั้ง หรือรอจนประจำเดือนครั้งต่อไปมา ค่อยเริ่มยาคุมแบบแผงรายเดือนภายใน 5 วันแรกของการมีประจำเดือนค่ะ